किसान आंदोलन के चलते दिल्ली-नोएडा बॉर्डर सील लेकिन कुछ रास्तों से ले सकते हैं एंट्री, पढ़ लें ये एडवाइजरी
केंद्र सरकार के तीन नए कृषि कानून के खिलाफ किसानों का आंदोलन फिलहाल जारी है। आज 7वें दिन भी किसान दिल्ली से सटी सीमाओं पर जमे हुए हैं।
केंद्र सरकार के तीन नए कृषि कानून के खिलाफ किसानों का आंदोलन फिलहाल जारी है। आज 7वें दिन भी किसान दिल्ली से सटी सीमाओं पर जमे हुए हैं। कल हुई बातचीत के किसी अंजाम तक न पहुंच पाने के चलते अब किसान एक बार फिर दिल्ली की ओर कूच करने की तैयारी में हैं। इस बार यूपी की ओर से भी किसान बॉर्डर पर जमा होने की तैयारी में हैं। दिल्ली की सीमा के पर डटे सैकड़ों की संख्या में किसानों ने नोएडा-दिल्ली के चिल्ला बॉर्डर पर धरना दे रहे हैं। इसके चलते दिल्ली को नोएडा से जोड़ने वाले सभी बॉर्डर सील कर दिए गए हैं। बॉर्डर बंद होने के कारण लोगों को काफी मुसीबतों का सामना करना पड़ रहा है। नोएडा की और जाने वाली चिल्ला के पास मयूर विहार नोएडा बार्डर (गौतम बुद्ध मूर्ति) को एतिहातन बंद किया गया। एनएच24 गाजीपुर बार्डर का रास्ता नीचे से बंद लेकिन फ्लाईओवर के ऊपर से आवाजाही चालू है। इसके अलावा सिंघु बार्डर और टिकडी बार्डर भी बंद है। इसके साथ ही छोटे एंट्री प्वाइंट भी बंद हैं। मयूर विहार और नोएडा सेक्टर 12—22 को जोड़ने वाले जो बॉर्डर खुले हैं, वहां घंटों जाम लग रहा है। कोई पैदल तो कोई घंटों जाम में फंसकर यात्रा करने के लिए मजबूर है।धनसा, दौराला, कपासेरा, राजोखरी एनएच 8, बिजवासन / बजघेरा, पालम विहार और डूंडाहेड़ा सीमाएँ खुली हैं। यहां से दिल्ली में प्रवेश कर सकते हैं।